|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA**  **PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.jūnijā** |  **Nr. GND/2024/351** |
|  |  **(protokols Nr. 14; 50.p.)** |

**Par aizņēmumu budžeta un finanšu vadībai**

2024.gada 21.februārī Gulbenes novada pašvaldības dome apstiprināja saistošos noteikumus Nr.1 “Par Gulbenes novada pašvaldības budžetu 2024.gadam”( protokols Nr.5, 1.p.), paredzot, ka pašvaldība 2024.gada budžeta iestāžu uzturēšanas izdevumus 926 774,00 EUR *(deviņi simti divdesmit seši tūkstoši septiņi simti septiņdesmit četri euro un 0 centi)* apmērā finansēs ar Valsts kases aizņēmumu budžeta un finanšu vadībai.

Pamatojoties uz Pašvaldību likuma 10.panta pirmās daļas 17.punktu, kas nosaka, ka tikai dome ir tiesīga izlemt jautājumus par aizņēmumu un citu saistību uzņemšanās pašvaldības vārdā, likuma „Par pašvaldību budžetiem” 22.panta pirmo daļu, kas nosaka, ka pašvaldības, pamatojoties uz domes lēmumu, var ņemt īstermiņa un ilgtermiņa aizņēmumus, likuma “Par valsts budžetu 2024. gadam un budžeta ietvaru 2024., 2025. un 2026. gadam” 36.panta otrās daļas 11.punktu, kas paredz aizņēmuma palielinājumu budžeta un finanšu vadībai ar atmaksas termiņu līdz trim gadiem no aizdevuma līguma noslēgšanas dienas, 2019.gada 10.decembra Ministru kabineta noteikumiem Nr.590 „Noteikumi par pašvaldību aizņēmumiem un galvojumiem”, kas nosaka kārtību, kādā pašvaldības var ņemt aizņēmumus un sniegt galvojumus, un Gulbenes novada pašvaldības domes 2024.gada 21.februāra saistošajiem noteikumiem Nr.1 „Par Gulbenes novada pašvaldības budžetu 2024.gadam” (protokols Nr.5, 1.p.), kā arī Finanšu komitejas ieteikumu, atklāti balsojot: ar 10 balsīm "Par" (Ainārs Brezinskis, Aivars Circens, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Ivars Kupčs, Normunds Audzišs, Normunds Mazūrs), "Pret" – 1 (Intars Liepiņš), "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. Ņemt 2024.gadā aizņēmumu 926 774,00 EUR *(deviņi simti divdesmit seši tūkstoši septiņi simti septiņdesmit četri euro un 0 centi)* uz 3 gadiem no Valsts kases budžeta un finanšu vadībai ar tās noteikto gada procentu likmi.
2. Aizņēmuma pamatsummas atmaksu veikt no 2025.gada jūnija.
3. Aizņēmuma atmaksu garantēt ar Gulbenes novada pašvaldības budžetu, paredzot aizņēmuma apmaksu pašvaldības ikgadējā budžetā.

4. UZDOT Gulbenes novada Centrālās pārvaldes Finanšu nodaļas finanšu ekonomistei A. Zagorskai nodrošināt dokumentu sagatavošanu un iesniegšanu Finanšu ministrijas Pašvaldību aizņēmumu un galvojumu kontroles un pārraudzības padomei.

5. PILNVAROT Gulbenes novada domes priekšsēdētāju parakstīt aizdevuma līgumu.

Gulbenes novada pašvaldības domes

priekšsēdētāja vietniece G.Švika